gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl ca gl gl gl eo gl gl gl es gl es gl gl gl en es ca fr sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
Arquitectura Límite documenta o patrimonio arquitectónico situado nos 956 quilómetros da liña de costa da provincia da Coruña
25 de Maio de 2021
O proxecto, que conta co apoio da Deputación, aposta pola innovación tecnolóxica para difundir o patrimonio industrial
Cetaria Punta Sarridal (Cedeira)
O Museo Virtual da Fundación María José Jove ( https:// muv. fmjj. org/), co apoio da Deputación da Coruña, presenta o proxecto de investigación "Arquitectura ao límite. Construción industrial no bordo litoral", no que se documenta e debate en torno ao patrimonio arquitectónico situado na liña de costa da provincia da Coruña.
En concreto, foron percorridos os 965 km que dividen a terra do mar e documentadas 300 construcións clasificadas en 8 tipoloxías: muíños, conserveiras, estaleiros, cetarias, industria acuícola, secadeiros, portos e industria baleeira.
Ademais, realizouse unha selección, que destaca pola súa singularidade, valor histórico e arquitectónico, que se recrearon en 3D ou rexistradas con imaxes tomadas con vehículo aéreo non tripulado (vídeos e fotografías), cunha estética moi coidada, reforzando a análise e acompañada cada unha dun pequeno texto. Concibido como unha plataforma de revisión e debate, para levar a cabo o proxecto optouse polo emprego e combinación destas tecnoloxías para difundir e contribuír á conservación dos inmobles, algúns dos cales están en perigo de desaparecer. Son arquitecturas adaptadas ao territorio e condicionadas por un mar sempre presente, sen o cal non existirían.
Este patrimonio singular sirve, ademais, de punto de partida para reflexionar sobre a súa evolución, transformación, abandono e reconversión, así como o seu impacto no territorio no que se sitúa. Para iso participaron cinco arquitectos da Escola Técnica Superior de Arquitectura da UDC: Carlos Quintáns, que actuou ademais como coordinador científico, David García-Louzao, Elisa Gallego, Óscar Fortes e Juan Creus. O resultado poderá verse nunhas charlas accesibles desde a web do MUV ( https:// muv. fmjj. org/):
• "Debuxando o límite" de Carlos Quintáns.
• "Un territorio sen fronteiras, un territorio de referencias" de Elisa Gallego.
• "Arquitecturas batientes. A arquitectura como mediación no límite do mar" de David García-Louzao.
• "A arquitectura dos oficios do mar. O patrimonio marítimo do litoral galego" de Óscar Fuentes.
• "Nin sagrado, nin salvaxe" de Juan Creus.
Rutas, recursos didácticos e bibliográficos
O proxecto complétase co deseño de rutas para coñecer as distintas paisaxes industriais; varios recursos didácticos que difunden este tipo de patrimonio entre os máis pequenos e unha selección de recursos bibliográficos.
Arquitectura ao límite enmárcase no programa de proxectos singulares de especial interese cultural que contan co apoio da Deputación da Coruña. Pola súa banda o MUV, plataforma dixital e virtual pioneira para a difusión da arte e a cultura, continúa na súa promoción de novas formas de incidir na investigación e na transferencia de coñecemento, facilitando a conexión entre persoas de diferentes ámbitos e disciplinas que contribúan á produción de ideas e accións críticas en relación co contexto máis próximo: Galicia.
Cetaria Punta Sarridal (Cedeira)
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web